MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. 435
 Consiliul Local al Municipiului Craiova, întrunit în şedinţa ordinarã din data de 30.09.2009;
         Având în vedere raportul nr. 113234/2009 întocmit de Direcţia Patrimoniu prin care se propune însuşirea raportului de evaluare  şi aprobarea  Caietului de Sarcini, în vederea concesionarii terenului situat în municipiul Craiova, str.Calea Bucureşti, nr.54 A şi rapoartele comisiilor de specialitate ale Consiliului Local al Municipiului Craiova nr.323, 324, 327, 328, 329/2009;  
Potrivit Hotărârii Consiliului Local al Municipiului Craiova nr.376/2009 referitoare la concesionarea prin negociere directă a unui teren aparţinând domeniului privat al municipiului Craiova, în vederea extinderii unui imobil cu destinaţia de spaţiu comercial, situat în municipiul Craiova, str. Calea Bucureşti, nr.54 A;
În temeiul art. 36 alin.2 lit.c coroborat cu alin.5 lit.b,  art.45, alin.3, art.123 şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:

    Art.1. Se aprobă însuşirea raportului de evaluare a terenului în suprafaţă de 8,8 mp, aparţinând domeniului privat al municipiului Craiova, situat în str.Calea Bucureşti, nr.54 A, prevăzut în  anexa nr.1 care face parte integrantă din prezenta hotărâre.
Art.2. Se aprobă Caietul de Sarcini referitor la concesionarea prin negociere directă, pe o perioadă de 49 de ani, către S.C. MONDIAL COM S.R.L., a terenului prevăzut la art. 1, în vederea extinderii imobilului cu destinaţia de spaţiu comercial, prevăzut în anexa nr.2 care face parte integrantă din prezenta hotărâre.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico–Financiară  şi S.C. MONDIAL COM S.R.L. vor aduce la îndeplinire prevederile prezentei hotărâri.

